TARYBOS SPRENDIMAS
2007 m. vasario 15 d.
dėl Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo antrojo papildomo protokolo pasirašymo ir laikino taikymo, siekiant atsižvelgti į Bulgarijos Respublikos ir Rumunijos stojimą į Europos Sąjungą
(2007/376/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 57 straipsnio 2 dalį, 71 straipsnį, 80 straipsnio 2 dalį, 133 straipsnio 1 ir 5 dalis ir 181 straipsnį kartu su 300 straipsnio 2 dalies pirmos pastraipos pirmu sakiniu,
atsižvelgdama į 2005 m. Stojimo aktą (1), ypač į jo 6 straipsnio 2 dalį,
atsižvelgdama į Komisijos pasiūlymą,
kadangi:
(1)
2006 m. spalio 23 d. Taryba įgaliojo Komisiją Europos bendrijos ir jos valstybių narių vardu pradėti derybas su Meksika dėl Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo (2) antrojo papildomo protokolo, siekiant atsižvelgti į Bulgarijos Respublikos ir Rumunijos stojimą į Europos Sąjungą.
(2)
Šios derybos buvo sėkmingai baigtos.
(3)
Antrajame papildomame protokole numatomas laikinas protokolo taikymas iki jo įsigaliojimo.
(4)
Antrasis papildomas protokolas turėtų būti pasirašytas Bendrijos ir valstybių narių vardu, su sąlyga, kad vėliau jis turi būti sudarytas,
NUSPRENDĖ:
1 straipsnis
Tarybos pirmininkas įgaliojamas paskirti asmenį (-is), įgaliotą (-us) Europos bendrijos ir jos valstybių narių vardu pasirašyti Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo antrąjį papildomą protokolą, siekiant atsižvelgti į Bulgarijos Respublikos ir Rumunijos stojimą į Europos Sąjungą.
Antrojo papildomo protokolo tekstas pridedamas prie šio sprendimo.
2 straipsnis
Europos bendrija ir jos valstybės narės antrojo papildomo protokolo sąlygas taiko laikinai nuo jo pasirašymo dienos, atsižvelgiant į jo sudarymą vėliau.
Priimta Briuselyje, 2007 m. vasario 15 d.